# PROVEDBENI PLAN OTVARANJA ŠKOLA OŠ EUGENA KVATERNIKA I PŠ BRAĆE PAVLIĆ (DOPUNA)

**Cilj:** S dodatnim popuštanjem epidemioloških mjera i pokretanjem gospodarskih aktivnosti vratiti nastavu u učionice, a u skladu: „Rad u predškolskim ustanovama i školama u sadašnjim epidemiološkim uvjetima uz poštivanje ovih uputa smatra se jednako sigurnim za djecu i zaposlenike kao i rad od kuće, odnosno ostanak kod kuće, te se omogućuje uključivanje sve djece u vrtiće i škole“

**Uporište:** UPUTE ZA SPRJEČAVANJE I SUZBIJANJE EPIDEMIJE COVID-19 VEZANO ZA RAD PREDŠKOLSKIH USTANOVA I RAZREDNU NASTAVU OD 1. DO 4. RAZREDA TE POSEBNE RAZREDNE ODJELE I RAD S DJECOM S TEŠKOĆAMA KOJA IMAJU POMOĆNIKA U NASTAVIOD 20.05.2020.

PREPORUKE ZA ORGANIZACIJU RADA U RN I UPUTE ZA VREDNOVANJE I OCJENJIVANJE U MJEŠOVITOM MODELU NASTAVE OD 25. 05. 2020. OBJAVLJENE 20. 05 2020.

Tijek priprema

1. Upoznavanje s mjerama i uputama (web stranica)
2. Prikupljanje informacija – razredne učiteljice
3. Informiranje zaposlenika i podjela zadataka
4. Donošenje Plana provedbe otvaranja škole

**Hodogram:**

Nastava počinje u 8. 30 sati, a učenici dolaze malo ranije (samostalno ili organiziranim prijevozom).

Na ulazu ih čeka spremačica i učiteljice, dezinficiraju im se ruke i obuća. Pri tome treba pripaziti na razmak od 1,5 m koliko je to moguće.

**Učenici se u ovih mjesec dana nastave neće preobuvati.**

Učenici trećeg i četvrtog razreda odlaze sa svojim učiteljicama u učionicu na kat gdje imaju na raspolaganju veliku učionicu i zaseban sanitarni čvor (trećaši kemija, a četvrtaši engleski)

Učenici prvog i drugog razreda odlaze sa svojim učiteljicama u svoje prvobitne učionice u prizemlju gdje imaju zaseban sanitarni čvor.

Valja napomenuti da po rasporedu sati nije uvijek na početku i na kraju radnog dana prisutna razredna učiteljica što znači da učitelji izbornih predmeta i engleskog jezika imaju isti zadatak.

Hrana će biti poslužena u 10.00, odnosno za drugu grupu u 10.10.

Nakon dolaska u učionicu, učenike se podsjeća na učestalo pravilno pranje ruku i držanje razmaka koliko je to moguće. Potrebno je da kod sebe imaju papirnate maramice za eventualno kašljanje i kihanje. Kako bi se minimalno grupe između sebe susretale odlazak na WC je poželjan i u tijeku sata.

**Svi učenici svoje školske torbe s udžbenicima i priborom za sada ostavit će u školi.**

Domaće zadaće neće se zadavati u ovom tjednu iz razloga što su razredni odjeli maleni ili u jednom slučaju optimalni i nakon puno rada isključivo kod kuće došlo je do zasićenja.

Ukoliko vremenske prilike budu dozvoljavale preporuča se boravak i učenje na otvorenom prostoru.

Nakon završetka nastave dezinficiraju se svi korišteni prostori i površine (klupe, stolice, kvake, ručke na prozorima, slavine u wc-ima, tipke vodokotlića, prekidači za struju, laptopi).

Sve navedeno vrijedi i za područnu školu.

**Zaposlenici:**

Pri dolasku u školu dezinficiraju se ruke, obuća, mobitel i ključevi. Po dolasku u školu zaposlenicima se mjeri temperatura, stanje se evidentira na posebnu listu. Za vođenje evidencije zadužena je ravnateljica ( za PŠ Marija Hazler).

Učitelji/ce s kroničnim bolestima- konzultirati se sa svojim liječnikom.

U slučaju pojave temperature obavijestiti svog liječnika-bolovanje i ravnateljicu radi organizacije zamjene.

Nikako se ne smije dolaziti u školu sa simptomima!

**Roditelji su dužni u školu dovoditi zdravu djecu (još proučiti upute HZJZ-a prema kojima su dužni prije polaska u školu izmjeriti temperaturu) i ulaziti u zgradu samo u nuždi.**

**Vrednovanje u mješovitom modelu nastave**

- Upute za vrednovanje MZO

- prednost formativnom vrednovanju ( vrednovanje za

učenje i kao učenje)

- davanje povratnih informacija učenicima

- usmjeriti pažnju na ono što je bitno (potrebno za daljnje učenje)

- zaključna ocjena iz svakog predmeta sadrži: ocjene prije epidemije +

ocjene iz nastave na daljinu + nastava po mješovitom modelu

I na kraju: Budimo odgovorni!